OpenLLM-France/wikimedia huggingface dataset:
# Walter M. Elsasser

Walter Maurice Elsasser (Mannheim, Alemania, 1904ko martxoaren 20a - Baltimore, AEB, 1991ko urriaren 14a) Alemanian jaiotako Estatu Batuetako fisikaria izan zen.

## Biografia

Göttingenen egin zituen fisikako ikasketak eta Parisera joan zen ondoren, fisika nuklearrari buruzko ikerketak egitera. Irakasle jardun zuen Frankfurten, Parisen eta Kalifornian. 1940. urtean Estatu Batuetako herritasuna eskuratu ondoren, Pennsylvania, Utah, Kalifornia eta Marylandgo unibertsitate ospetsuenetan egon da irakasle.
Ikasle zela, kristalezko gaiek elektroi sorten difrakzioa eragiten dutela iragarri zuen. Beste hainbeste frogatu ahal izan zuen, aurkitu berria zen neutroia ikertu ondoren. Hans Bethek, Nobel saridunak, bere aldetik egin zuen bezala, Elsasserrek guztiz ikerketa baliotsuak egin zituen neutroien eta atomo-nukleoen elkarren arteko eraginei buruz.
Bestalde, lan garrantzitsuak eskaini ditu magnetismoaren sorburuari eta ezaugarriei buruz. Teoriaren alorrean, liburu interesgarriak idatzi zituen fisikaz, kuantuez, mekanikaz eta biologia-zientziez, eta elkarren arteko loturari buruz: The Physical Foundation of Biology (1958, "Biologiaren oinarri fisikoak"), Atom and Organism (1966, "Atomoa eta organismoa"), The Chief Abstractions of Biology (1975, "Biologiako abstrakzio nagusiak").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64550
* Multimedia: Walter Maurice Elsasser (physicist) / Q64550
# Walter Matthau

Walter John Matthau (New York, 1920ko urriaren 1a – Santa Monica, 2000ko uztailaren 1a) AEBetako komedia aktorea izan zen, Oscar sariaren irabazlea.

## Biografia

Antzerkian hasi zen 1948an. Burt Lancasterri esker lortu zuen, 1955ean, zinemako lehendabiziko papera The Kentuckian filmean. Billy Wilderrek zuzendutako The Fortune Cookie filmarengatik gizonezko bigarren aktore onenaren Oscar saria eskuratu zuen 1966an. Jack Lemmon kidearekin izandako agerraldiak ezagunak izan ziren, batik bat 1968ko The Odd Couple eta 1974ko The Front Page. Bere paper komikoek arrakastak ematen jarraitu zuten: Cactus Flower (1969), The Sunshine Boys (1976) eta Roman Polanskik zuzendutako Pirates (1986).
Burt Lancaster aktore eta zuzendariaren eskutik egin zuen debuta zineman New Yorkeko aktoreak, eta urte batzuk geroago Oscar saria eskuratu zuen The Fortune Cookie Jack Lemmonekin batera egin zuen pelikulagatik. JFK eta Dennis the Menace 1990eko hamarkadako film ezagunetan ere hartu zuen parte Matthauk.

## Filmografia

| Atomic Attack (1950) (laburmetraia) The Kentuckian (1955) The Indian Fighter (1955) Bigger Than Life (1956) A Face in the Crowd (1957) Slaughter on Tenth Avenue (1957) King Creole (1958) Voice in the Mirror (1958) Ride a Crooked Trail (1958) Onionhead (1958) Gangster Story (1960) (zuzendaria ere bai) Strangers When We Meet (1960) Lonely are the Brave (1962) Who's Got the Action? (1962) Island of Love (1963) Charade (1963) Ensign Pulver (1964) Fail-Safe (1964) Goodbye Charlie (1964) Mirage (1965) The Fortune Cookie (1966) A Guide for the Married Man (1967) The Odd Couple (1968) The Secret Life of an American Wife (1968) Candy (1968) Hello, Dolly! (1969) Cactus Flower (1969) A New Leaf (1971) Plaza Suite (1971) Kotch (1971) Pete 'n' Tillie (1972) The Laughing Policeman (1973) Charley Varrick (1973) | The Taking of Pelham One Two Three (1974) Earthquake (1974) (kredituetan "Walter Matuschanskayasky") The Front Page (1974) The Lion Roars Again (1975) (laburmetraia) The Gentleman Tramp (1975) (dokumentala) The Sunshine Boys (1975) The Bad News Bears (1976) Casey's Shadow (1978) House Calls (1978) California Suite (1978) Portrait of a 60% Perfect Man (1980) (dokumentala) Little Miss Marker (1980) Hopscotch (1980) First Monday in October (1981) Buddy Buddy (1981) I Ought to Be in Pictures (1982) The Survivors (1983) Movers & Shakers (1985) Pirates (1986) The Little Devil (1988) The Couch Trip (1988) JFK (1991) Beyond 'JFK': The Question of Conspiracy (1992) (dokumentala) Dennis the Menace (1993) Grumpy Old Men (1993) I.Q. (1994) The Grass Harp (1995) Grumpier Old Men (1995) I'm Not Rappaport (1996) Out to Sea (1997) The Odd Couple II (1998) The Life and Times of Hank Greenberg (1998) (dokumentala) Hanging Up (2000) |
* Datuak: Q202172
* Multimedia: Walter Matthau / Q202172
# Walter Model

Otto Moritz Walter Model (1891ko urtarrilaren 24a - 1945eko apirilaren 21a) Alemaniako landa mariskala izan zen Bigarren Mundu Gerran. Gerraren hasieran panzer gidari gogor eta erasokorra zen arren, Model defentsako gerraren praktikatzaile gisa ezaguna egin zen. 1941-1942ko erretiradan Bederatzigarren Armadako komandante gisa izan zuen arrakasta erlatiboak bere etorkizuneko ibilbidea zehaztu zuen. Hirugarren Reicheko defentsako komandante taktiko onena izendatu dute.
Model Hitlerren arreta piztu zuen Bigarren Mundu Gerraren aurretik, baina haien arteko harremana ez zen bereziki estua izan 1942. urtera arte. Borrokarako duen estilo gogorra eta nazien erregimenarekiko leialtasuna zirela eta, Hitlerren laudorioak irabazi zituen. Hitlerrek bere agintari onenetako bat zela esan zuen eta behin eta berriro itxuraz porrot egiteko zeuden egoerak salbatzeko bidali zuen Ekialdeko frontean. Haien arteko harremana hautsi egin zen gerra amaitzean Alemaniako Bulgeko guduan izandako porrotaren ondoren. Ruhr Poltsikoan Armada B taldea inguratu eta porrot egin ostean, Modelek bere buruaz beste egin zuen 1945eko apirilaren 21ean.

## Kanpo estekak

* Datuak: Q70536
* Multimedia: Walter Model / Q70536
# Walter Lini

Walter Hadye Lin̄i (Agatoa Village, Mendekoste uhartea, 1942 – Port Vila, 1999ko otsailaren 21a) vanuatuar apaiz anglikano eta politikaria izan zen. Vanuatu ko lehen ministroa izan zen 1980tik 1991ra.
Teologia ikasketak egin zituen Salomon Uharteetan eta Zeelanda Berrian, eta bere herrialdera itzultzean Hebrida Berrien Kultur Elkartea sortu zuen Donald Kalpokas eta John Banirekin batera. New Hebrides Viewpoint egunkaria eta Hebrida Berrien Alderdi Nazionala ere sortu zituzten. 1974an alderdiko presidente hautatu zuten eta Nazio Batuen Deskolonizazio Batzordeari herrialdearen independentzia eskatu zion.
Alderdiaren izena Vanua'aku Patirengatik aldatu zuen eta 1979ko hauteskundeak irabazi ondoren lehen ministro bihurtu zen 1980an Vanuatuk independentzia lortu zuenean. Ondoren, 1983 eta 1987ko hauteskundeak irabazi zituen. Bere gobernuak harremanak izan zituen Ekialdeko Blokearekin, Libiarekin eta beste herrialde komunista batzuekin, eta eskualdeko proba nuklearren aurka agertu zen. Kanak independentziaren mugimendua babestu zuen Kaledonia Berrian eta Ekialdeko Timorren independentzia. Agintaldia amaitu ondoren, Alderdi Nazional Batuko buru izan zen.
* Datuak: Q724686
* Multimedia: Walter Lini / Q724686
# Walter Luyten

Walter Luyten (Berlaar, 1934ko urriaren 20a - Lier, 2008ko urtarrilaren 27a) politikari flandiarra zen. Ikasketaz historialaria zen eta Flandriako abertzaletasunaren berpiztailetzat jotzen da. 1968an Euskal Herriarekin harremanetan jarri zen. Francoren diktadura garaian hainbat Aberri Egunetan parte hartu zuen. 1975ekoan, Goardia Zibilek ikurrina erakusteagatik atxilotu zuten Willy Kuijpers diputatuarekin batera.
1981etik 1991ra arte Volksunie alderdiko senataria izan zen. 1964tik 2006a arte Berlaarko udaleko kidea izan zen. 2001ean Nieuw-Vlaamse Alliantie alderdian sartu zen.
Luyten abertzale sutsua zen eta bidaia asko egin zituen munduko beste mugimendu abertzaleekin bat egiteko. Horiek horrela, Euskal Herriko eta Lituaniako emantzipazioaren aldeko borrokarekin bat egin zuen. 2007ko apirilaren 24an, Gernikako bonbardaketaren 70. urtemuga zela-eta hitzaldi bat ematera Euskal Herrira etorri zela aprobetxatuz, Gernika Batzordearen omenaldia jaso zuen euskal gatazkarekin zuen arduragatik.
1991ko otsailean, Lituaniak aldebakarreko independentzia aldarrikatu zuenean eta Vilniusko parlamentua tanke sobietarrez inguratuta zegoenean, Walterrek agintari Lituaniarrei bere elkartasuna adierazi zien. Horrexegatik, 2006an, "The Cross of Commander of the Order for Merits to Lithuania" saria jaso zuen Valdas Adamkus Lituaniako presidentearen eskutik.
2008ko urtarrilaren 27an hil zen 73 urte zituela. 2008ko apirilaren 13an Zokoan (Lapurdi) omendu zuten. Euskal Herrian bizi den eta bere haurtzaroko lagun den Ludo Docx apaiz flandriarrak antolatutako ekitaldia izan zen.

## Jarduera politikoa

* 1964 – 2006: Berlaarko udaleko kidea.
* 1994 – 2000: Berlaarko Hezkuntza eta Kultura zinegotzia.
* 1981 – 1991: Belgikako senataria.
* N-VA alderdiko kidea.

## Erreferentziak

* ↑ http://www.eitb24.com/berria/eu/B24_94398/politika/HIL-BERRIA-Walter-Luyten-Flandriako-politikaria-zenari/
* ↑ http://www.gara.net/paperezkoa/20070425/14845/es/Walter/Luyten/ex/senador/flamenco/recibe/homenaje/Gernika?Hizk=eu%5B%5D
* ↑ https://web.archive.org/web/20080411205402/http://www.argia.com/albistea.php?id=31165
* Datuak: Q2189676
# Walter Mondale

Walter Frederick "Fritz" Mondale (Ceylon, Minnesota, 1928ko urtarrilaren 5a - Minneapolis, 2021eko apirilaren 19a) Estatu Batuetako politikaria izan zen. Alderdi demokratako kidea. Senatari izan zen Minnesotako estatuaren aldetik 1964tik 1977ra. Jimmy Carter aginpidean egon zenean, AEBetako lehendakariorde izan zen (1977-1980). Alderdi demokrataren aldetik lehendakaritzarako hautagai izan zen 1984ko hauteskundeetan, baina Ronald Reaganek, errepublikarren hautagaiak, lortu zuen garaipena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q49216
* Multimedia: Walter Mondale / Q49216
# Vladimir Zhirinovski

Vladimir Volfovitx Zhirinovski (errusieraz: Влади́мир Во́льфович Жирино́вский; Almaty, 1946ko apirilaren 25a - Mosku, 2022ko apirilaren 6a) politikari errusiar polemikoa izan zen, Errusiako Alderdi Liberal Demokratikoko burua.
Partidu horren ideologiak ez dauka liberalismoarekin zerikusi handirik, nazionalismo, populismo eta inperialismo koloreko ideiak dituen politika egiten baitu.
Zhirinovskik antzinako Sobietar Batasuneko herriekin aliantzak bultzatzen ditu berriz bildu daitezen. Alaska berriz indarrez hartzearen alde agertu da, Iran eta Ekialde Ertain guztia okupatzearen alde agertu den bezala, bere iritziz, terrorismoarekin amaitu eta bakea ezartzeko. Errusiako hondakin nuklearrak Alemaniara bidaltzea ere proposatu du haizagailu handi batzuk erabiliz. Adolf Hitleren gobernua goratu izan du eta ustezko etsaien aurka arma nuklearrak erabiltzea gomendatu ere bai. Publikoki adierazpen antisemitak egitearren da ezaguna.
Zhirinovski Almatyn jaio zen, Kazakhstango hiriburua (Sobietar Errepublikakoa orduan). 1964ko uztailean, , Zhirinovski Moskura joan zen bizitzera eta Moskuko unibertsitatean (MSU) ikasketak hasi eta 1969an graduatu zen. Ondoren, 70. hamarkadako lehenengo zatian Tbilisi-n izena eman zuen soldadutza egiteko. Zuzenbide ikasketak burutu eta hainbat batzordetan lan egingo zuen. 1998an MSU-k Filosofian Doktore titulua eman zion. 80. hamarkadan egin zuen lanak ez zuen garrantzia handiegirik izan garapen politiko sobietarrean. Politikan parte hartzea pentsatu bazuen ere, 1989an egindako saiakerak baztertuak izan ziren.
Partidu Liberal Demokratikoaren fundatzaileetako bat izan zen. 1990eko lehendakaritzarako hauteskundeetan botoen 8%a jaso zuen.
2003ko parlamenturako hauteskundeetan izandako garaipenaren ondoren, bere partidua hirugarren gelditu baitzen, 2004ko presidentetzarako hauteskundeetan Vladimir Putinekin lehiatuko zela adierazi zuen. 2007an hirugarren postuari eutsi zion.

## Kanpo estekak

* Errusiako Partidu Liberal Demokratikoa (Errusieraz)
* Datuak: Q200015
* Multimedia: Vladimir Zhirinovsky / Q200015
# Vladimir Zworikin

Vladimir Kosma Zworikin, jaiotzez Vladimir Kozmitx Zvorykin, (errusieraz: Влади́мир Козьми́ч Зворы́кин; Murom, Errusiar Inperioa, 1888ko uztailaren 29a - New York, Ameriketako Estatu Batuak, 1982ko uztailaren 29a) asmatzailea, ingeniaria eta telebistaren teknologiako aitzindaria izan zen. Errusiarra jatorriz, estatubatuar hiritartasuna hartu zuen.
San Petersburgoko Teknologia Institutuan egin zituen ikasketak. Han, Boris Rosingen laguntzaile izan zen, telebista elektronikoa egiteko saioetan (1910). Parisen, Collège de Francen aritu zen gero, X izpiak ikertzen, Paul Langevinen gidaritzapean. 1919an Estatu Batuetara joan zen. Pittsburgheko Unibertsitatean eta Brooklyngo Institutu Politeknikoan aritu zen lanean, eta 1924an hango herritartasuna hartu zuen. Radio Corporation of America erakundean sartu zen (1924), eta ikerketarako zuzendari izatera iritsi zen. Besteak beste, ikonoskopioa asmatu zuen (1928), eta optika elektronikoaren eremuan ere hainbat lan egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q296545
* Multimedia: Vladimir K. Zworykin / Q296545
# Vladimir oblasta

Vladimir oblasta (errusieraz: Влади́мирская о́бласть, translit.: Vladimirskaia oblast) Errusiako subjektu federal bat da, Erdialdeko Barruti Federalean kokaturik dagoena. 29.084 km²ko eremua du, eta 2010ean 1.443.693 biztanle zituen. Zentro administratiboa Vladimir hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q2702
* Multimedia: Vladimir Oblast / Q2702
# Vladimirea

Vladimirea Gelechiidae familiako tximeleta genero bat da. Bere espezie tipoa Vladimirea wiltshirei da.

## Espezieak

| Espeziea | Egoera |
| Vladimirea amseli | daturik gabe |
| Vladimirea brunnealis | daturik gabe |
| Vladimirea glebicolorella | daturik gabe |
| Vladimirea ivinskisi | daturik gabe |
| Vladimirea kahirica | daturik gabe |
| Vladimirea kizilkumica | daturik gabe |
| Vladimirea krasilnikovae | daturik gabe |
| Vladimirea magna | daturik gabe |
| Vladimirea maxima | daturik gabe |
| Vladimirea stepicola | daturik gabe |
| Vladimirea subtilis | daturik gabe |
| Vladimirea wiltshirei | daturik gabe |
| Vladimirea zygophylli | daturik gabe |
| Vladimirea zygophyllivorella | daturik gabe |

## Kanpo estekak

* Datuak: Q7938767
* Multimedia: Vladimirea / Q7938767
# Vladimirivanovita

Vladimirivanovita mineral bat da eta sodalita taldearen kidea da.

## Ezaugarriak

Vladimirivanovita elementu kimiko mineralaren formula kimikoa hau da: ${\ce {Na6Ca2(Al6Si6O24)(SO4,S3,S2,Cl)2 * H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Vladimirivanovite: Mineral information, data and localities.» www.mindat.org (Noiz kontsultatua: 12-05-2019).
# Vladimir Vysotski

Vladimir Semionovitx Vysotski —errusieraz Влади́мир Семёнович Высо́цкий— (Mosku, Sobietar Batasuna, 1938ko urtarrilaren 25a - Mosku, Errusia, 1980ko uztailaren 25a) antzezlea, idazlea eta abeslaria izan zen. Satira politiko eta sozialak egin zituen batez ere, sobietar gizarteari buruzko jarrera ironiko eta kritikoa azaltzen dituztenak. 1960an antzezle profesional bihurtu zen, eta, antzerkirako lanez gainera, hogeita sei film egin zituen. Hala ere, idatzi zituen olerki eta abestiengatik da batez ere ezaguna. Ehunka olerki eta abesti idatzi zituen, eta antzerki eta zinemarako musika ere idatzi zuen. Bere jarrera kritikoa zela eta, Gobernuak ez zituen haren lanak ezagutzera eman, eta ezkutuko eta legez kanpoko grabazio, agerraldi eta abarri esker egin zen ezagun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Translations

* Visotskiren abestietako hitzak, euskaratuta, haren webguneko «Vladimir Vysotsky in different tongues» atalean.
* Datuak: Q512
* Multimedia: Vladimir Vysotsky / Q512
# Vladimirescu

Vladimirescu Errumaniako udalerri bat da, Arad konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q359108
* Multimedia: Tudor Vladimirescu / Q359108
# Vladimirita

Vladimirita fosfato motako minerala da.

## Ezaugarriak

Vladimirita fosfato mineralaren formula kimikoa hau da: ${\ce {Ca4(AsO4)2(AsO3OH) * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Vladimirite: Mineral information, data and localities.» www.mindat.org (Noiz kontsultatua: 12-05-2019).
# Vladimir eta Suzdaleko Monumentu Zuriak

Vladimir eta Suzdaleko Monumentu Zuriak$^1$ UNESCOren gizateriaren ondarea :
| Vladimirreko Jasokundearen katedrala ||
| Mota | Kulturala |
| Irizpideak | i, ii, iv |
| Erreferentzia | 633 |
| Kokalekua | |
| Eskualdea$^2$ | Europa eta Ipar Amerika |
| Izen ematea | 1992 (XVI. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Vladimir eta Suzdaleko Monumentu Zuriak Errusiako Gizateriaren Ondarea diren monumentu multzo bat da. Izen hori Unescok eman die. Guztira Zalesieko kareharriz egindako Erdi Aroko zortzi monumentu dira.

## Zerrendako monumentuak

| Kode | Izena | Lekua | Koordenatuak | Eraikuntza |
| 633-001 | Jasokundearen katedrala | Vladimir | 56°09′N 40°25′E﻿ / ﻿56.150°N 40.417°E﻿ / 56.150; 40.417 | 1158-60, 1185-89 |
| 633-002 | Urrezko Atea (Vladimir) | Vladimir | | 1158-64, ondoren aldaketak egin ziren |
| 633-003 | Printzearen gaztelua, Ama Birjinaren Jaiokundearen katedrala eta Andrei Bogoliubskiren jauregiaren eskailera. | Vladimir (Bogoliubovo) | | 1158-65, ondoren aldaketak egin ziren. |
| 633-004 | Nerl eta Kliazma ibaiaren arteko eliza. | Vladimir | | 1165 |
| 633-005 | San Demetrio katedrala | Vladimir | | 1194-97 |
| 633-006 | Suzdaleko Kremlin eta Jaiokundearen katedrala | Suzdal | 56°25′N 40°26′E﻿ / ﻿56.417°N 40.433°E﻿ / 56.417; 40.433 | 1222-25, XVI. mendean berreraikita. |
| 633-007 | Salbatzailea eta San Eutimio monastegia | Suzdal | | |
| 633-008 | Boris eta Gleb santuen eliza | Suzdal (Kideksha) | | 1152, ondoren aldaketak egin ziren. |

## Beste monumentuak

Nahiz eta Unescoren zerrendan ez izan beste antzeko monumentuak badira Zalesie inguruan:
* Salbatzailearen katedrala, Pereslavl-Zaleskin (1152);
* San Jurgi katedrala, Yúriev-Polskin, (1230-34, ondoren aldaketak egin ziren.);
* Vladimirreko Kniaguinin komentua (XV-XVI. mende).

## Erreferentziak

* ↑ https://www.ecured.cu/Monumentos_Blancos_de_Vladímir_y_Súzdal

## Kanpo estekak

* (Gaztelaniaz):Monumentuak Unescoren webgunean.
* Datuak: Q838264
* Multimedia: White Monuments of Vladimir and Suzdal / Q838264
# Victor Pierre Dubarat

Victor Pierre Dubarat (Baiona, 1855eko otsailaren 20a - Paue, 1939ko maiatzaren 28a) lapurtar apaiz katoliko eta historialaria izan zen. Historia-lan asko argitaratu zuen Baionako Revue Historique et Religieuse du Diocèse de Bayonne izeneko aldizkarian. Paueko erretorea zela, Recherches sur la ville et l'Eglise de Bayonne obra (1910) argitaratu zuen Jean Baptiste Daranatzekin batera.
# Victor Nikiforov (pertsonaia)

Viktor (Victor) Nikiforov (Виктор Никифоров, ヴィクトル・ニキフォロフ, Vikutoru Nikiforofu) Yuri !!! On ice animearen pertsonaia nagusienetako bat da. Seriean, Victor irristalari profesionala da eta lan egiten du Yuuri Katsuki izeneko irristalariaren entrenatzaile bezala. Yuuriren entrenatzaile izatea, Victorrek berak erabaki zuen.

## Aurrekariak

Viktor irristaketa munduaren kondaira bat da, munduko txapelketa 5 aldiz jarraian irabazi zuen, 5 Gran Prix sari eta Europako txapelketa ugari ere irabazi zituen gaztetan. 16 urte zituenean, irristaketa munduaren garrantzitsuenetako bat zeukaten adituek. Victorrek, gaztetan, teknika orbangabea erakutsi zuen, saltoetan eta akrobazietan dagokionez huts egiten ez zuen pertsona zen. Beti perfekzioaren bila ibiltzen zen eta bere puntuazioak txapelketetan oso altuak izaten ziren.
Baina bere koreografiak perfekziora interpretatzeko ahalmena ere erakusten du. Uzten zituen publikoa, epaimahaikideak eta teleikusleak hitzik gabe. Anime honen jarraitzaileak eta bere sortzaileak esaten duten bezala, irristaketaren izar bat da.

## Nortasuna

Viktor karisma handiko pertsonaia da, eta jendea oso erraz maitemintzen da beraren trebetasunei esker. Harro dago bere harrapatzeko boterearekin, hau da, irristaketa egiten ari denean ustekabean uzteko nortasuna du. Hau bere alde indartsua dela uste du. Pertsona bitxia da, gauzak gustatzen zaizkio bere erritmoan egitea, eta nahiko axolagabea izaten da gehienetan. Honek eramaten dio haurren jarrerak izatera. Bere entrenatzaileak esaten du, beti bere burua ikusten duela lehenengo, baina pentsamendu hau kontrakoa izaten dela aurre ematen dio Yuri Katsukirekin. Bestalde, ikusten da oso lagungarria izaten dela haren jarraitzaileekin.
Beste aldetik, situazioa eskatzen ba du, serio eta erabaki zuzenak hartzen dituen pertsona izan ahal da. Egia esaten du beti, eta batzuetan gehiegi (Ikusi non esaten dio Yuri Plisetsky eta Yuri Katsukiri ahien irristaketa egiteko modua nola dela). Egia esateko, bulkada etortzen da ez dakielako ondo antzematen besteen sentimenduak, horregatik inoiz ez da konturatzen zauritu egiten duela pertsona batzuetan. Bestalde, esan behar da oso lotsagabea dela eta ez dela konturatzen honek pertsona batzuei traba egin diezaiekeela momentu jakin batzuetan.
Viktor nahiko sentibera izan daiteke bere itxurarekin, bereziki ilearekin.

## Hainbat datu

Pertsonaiaren bikoizketa Junichi Suwabek egiten du japonieraz eta Jerry Jewellek ingelesez.

## Ikus, gainera

* Animea
* Bikoizketa
* Irristaketa
* Errusia

## Kanpo estekak

* Pertsonaia wikian. (Ingelesez)
* Datuak: Q31189120
# Victor Ormaza

Víctor Ormaza (Guayaquil, Guayas, Ekuador, 1967ko martxoaren 4a - Guayaquil, Guayas, Ekuador, 2020ko apirilaren 6a) atezain gisa jokatu zuen futbolari ekuadortarra izan zen eta bere azken taldea Ekuadorko futbolaren Bigarren kategoriako Club Deportivo 2 de Marzo izan zen.
Bere lehen kluba Guayas Federazioko Universidad Católica de Guayaquil izan zen 1982 eta 1983 urteetan zehar, aldi berean Emprode Kopa jokatu zuen Guayas jubenil taldearekin non txapeldunorde izan zen bi urtez jarraian.
1984an Manabin ospatutako Kirol Joko Nazionaletan parte hartu zuten non Guayas jubenil taldearekin bigarren sailkatu ziren, zilarrezko domina lortuz.
1985ean Durángo Ferroviariosera eraman zuten eta Ekuadorko selekziorako deitu zuten, 1985eko X. Bolivar Jokoetan urrezko domina irabazi zuen partida guztiak hasierako atezain gisa.
1986an Liga Deportiva Estudiantilerako (AFG) Liga Deportiva Estudiantilen jokatu zuen, bigarren postua lortuz 1987an Guayaquileko Asociación Deportiva Nueve de Octubren jokatu zuen.
1987an Serie A-ra egin zuen salto Aucas-ek erosi zuenean, uztailaren 2an futbol profesionalean debutatu zuen El Nacional-en aurka 21. jardunaldian eta bost denboraldiz egon zen, oso errendimendu nabarmenak eginez.
1991n Imbaburako Club Deportivo 2 de Marzo bere klub berrira eraman zuten, non 18 hilabetez jokatu zuen eta oso gaztetan erretiratu zen futbol profesionaletik.

## Erreferentziak

* http://dechalaca.com/efemerides/1989/peru-aucas-reencuentro-connacional Lagunarteko partida Peru 0 - 0 Aucas, Lima Peru Estadio Nazionala, 1989ko ekainaren 13a, asteartea.
* https://historialblanquiazul.wordpress.com/tag/aucas/ Lagunarteko partida Alianza Lima 2 - 1 Aucas, Lima Peru Alejandro Villanueva estadioa – “Matute” 1990eko otsailaren 28a, asteazkena.
* https://www.facebook.com/1387465774873903/posts/2725219117765222/?sfnsn=mo

## Kanpo estekak

* Datuak: Q23012916
* Multimedia: Victor Ormaza / Q23012916